  Анжелика Тихонова корреспондент Удмуртиысь ваньмыз школаос выль дышетскон арлы дасесь. Со сярысь элькунын шукрес учыръёсты алонъя но палэнтонъя но тылпу потонлэсь утиськонъя ӧрилэн кенешоназ вераськизы. Та дыре Удмуртиын 1 сюрс 541 дышетон огазеяськонъёс лыдъясько. Со пӧлысь 580-эз – школаос, 1-тӥ куарусёнэ отчы 190 сюрс 878 нылпиос мынозы. Туннэ нуналлы ӧриос 100 процентсэ школаосты уже кутӥзы Светлана Саламатова, Удмуртиысь дышетонъя но тодосъя министерстволэн управлениысьтыз ёзэтлэн кивалтӥсезКунпуш ужъёсъя министерствоысь ӧнерчиос дышетскон ар азьын быдэ вуымтэ пиналъёсын сюресъёс вылын шукрес учыръёсты алонлы бадӟым саклык висъяло. 1-тӥ куарусёнозь элькунын «Школа автобус» ужрад мыноз, со улсын школа автобусъёслэсь ӟечлыксэс эскерозы. Озьы ик кун автоинспекторъёс 579 маршрутъёсты эскерозы. Со сяна, 23-тӥ гудырикошконысен 30-тӥ куарусёнозь «Внимание, дети!» алон ужрад ортчоз.  Россиысь МЧС-лэн элькунъя управленияз ужасьёс арлы быдэ куарусёнэ пиналъёслэн кышкыттэмлыксыя толэзь ортчыто. Со улсын школаосын алон ужрадъёс но дышетскон сямен эвакуаци радъяло.  Росгвардиын тыршисьёс вань дышетон ужъюртъёслы терроризмлэсь утиськон ласянь кышкыттэмлыкъя паспортъёс дасязы. Удмуртияя Роспотребнадзорлэн управленияз ужасьёс кылем арын 1-тӥ куарусёнысен туэ 11-тӥ гудырикошконозь огъядышетон юртъёсы 585 пол эскеронёсын потазы, пиналъёсты сюдонэз но эскеризы.  Вань чаклан но алон ужрадъёсты дышетскон аре ӵоже но нуозы. Удмуртиысь кивалтэтлэн тӧроез Ярослав Семёнов дышетон ужъюртъёсын тылпу потонлэсь утиськонлы нимысьтыз саклык висъяны но со понна вань кулэ луись ужрадъёсты ортчытыны косӥз. Тодэ вайытом, туэ элькунысь школаосын 39 «Точка роста» центръёс усьтозы. Тегъёс: Дышетон Ижкар нылпиос Удмуртия школаос кышкыттэмлык  